[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 21.10.2009

KOM(2009) 548 endelig

BERETNING FRA KOMMISSIONEN TIL EUROPA-PARLAMENTET OG RÅDET

2. FINANSBERETNING FRA KOMMISSIONEN TIL EUROPA-PARLAMENTET OG RÅDET om DEN EUROPÆISKE GARANTIFOND FOR LANDBRUGET REGNSKABSÅR 2008 [SEK(2009) 1368 endelig]

INDHOLDSFORTEGNELSE

1. BUDGETPROCEDURE 5

1.1. Det foreløbige budgetforslag for 2008 5

1.2. Budgetforslaget for 2008 5

1.3. Ændringsskrivelse for 2008 5

1.4. Formålsbestemte indtægter til EGFL 5

1.5. Indtægter fra de midlertidige omstruktureringsafgifter for sukker 6

1.6. Vedtagelse af budgettet for 2008 6

1.7. Ændringsbudget nr. 3/2008 7

1.8. EGFL-budgettets andel af EU's samlede budget 7

2. LIKVIDITET OG FORVALTNING AF BEVILLINGERNE 7

2.1. Forvaltning af bevillingerne 7

2.1.1. Disponible bevillinger for regnskabsår 2008 7

2.1.2. Automatisk fremførelse af bevillinger fra 2007 8

2.2. Månedlige betalinger 8

2.2.1. Månedlige betalinger til medlemsstaterne 8

2.2.1.1. Månedlige betalinger på grundlag af afholdte udgifter 8

2.2.1.2. Beslutninger om månedlige betalinger for 2008 9

3. GENNEMFØRELSE AF EGFL'S BUDGET FOR 2008 9

3.1. Indledning 9

4. BEMÆRKNINGER TIL GENNEMFØRELSEN AF LANDBRUGSBUDGETTET 2008 10

4.1. Interventioner på landbrugsmarkeder 10

4.2. Direkte støtte 11

5. BEMÆRKNINGER TIL GENNEMFØRELSEN AF FORMÅLSBESTEMTE INDTÆGTER 11

5.1. Formålsbestemte indtægter til EGFL 11

5.2. Midlertidige omstruktureringsafgifter for sukker 11

6. BEMÆRKNINGER TIL GENNEMFØRELSEN AF OMSTRUKTURERINGSFONDEN FOR SUKKER 12

7. FORDELING EFTER UDGIFTSTYPE 12

BILAG 1 Bilag 2 Bilag 3 Bilag 4 Bilag 5 Bilag 6 | BUDGETPROCEDURE FOR FORPLIGTELSESBEVILLINGER TIL EGFL 2008 EGFL-budgettets andel af EU's budget for REGNSKABSÅR 2002-2008 analyse af EGFL-BUDGETGENNEMFØRELSEN I REGNSKABSÅR 2008 analyse af EGFL-GENNEMFØRELSEN AF FORMÅLSBESTEMTE INDTÆGTER I RREGNSKABSÅR 2008 C4 & C5 EGFL-BUDGETGENNEMFØRELSE PR. ARTIKEL OG PR. MEDLEMSSTAT – RREGNSKABSÅR 2008 UDVIKLINGEN I EGFL-UDGIFTSFORDELINGEN FOR REGNSKABSÅR 2003-2008 |

Anmærkning: Denne beretning ledsages af Kommissionens arbejdsdokument. Arbejdsdokumentets fulde tekst (på engelsk) og tabellerne i bilaget (på engelsk) findes også på GD AGRI's websted (http://ec.europa.eu/agriculture/fin/finrep_en.htm). |

BUDGETPROCEDURE[1]

Det foreløbige budgetforslag for 2008

Det foreløbige budgetforslag for 2008 blev vedtaget af Kommissionen og forelagt budgetmyndigheden i begyndelsen af maj 2007. De forpligtelsesbevillinger, der er foreslået for Den Europæiske Garantifond for Landbruget (EGFL), og som finansieres under afdeling 2 af finansieringsrammerne for 2007-2013, beløb sig til 42 498,99 mio. EUR.

Budgetforslag for 2008

Rådet vedtog budgetforslaget for 2008 i juli 2007. EGFL's bevillinger blev nedsat med 550,0 mio. EUR i forhold til det foreløbige budgetforslag.

Ændringsskrivelse for 2008

I oktober 2007 vedtog Kommissionen ændringsskrivelse nr. 2 til det foreløbige budgetforslag for 2008, hvorved EGFL's behov for forpligtelsesbevillinger blev fastsat til 41 166,49 mio. EUR, hvilket er 1 332,5 mio. EUR lavere end det tilsvarende beløb i det foreløbige budgetudkast.

Formålsbestemte indtægter til EGFL[2]

På grundlag af artikel 34 i Rådets forordning (EF) nr. 1290/2005 om finansiering af den fælles landbrugspolitik[3] udpeges indtægter fra finansielle korrektioner i forbindelse med beslutninger om regnskabsafslutning, fra uregelmæssigheder og fra mælkeafgiften som formålsbestemte indtægter til finansiering af EGFL's udgifter. Ifølge disse regler kan formålsbestemte indtægter helt eller delvis anvendes til at dække finansieringen af EGFL's udgifter. Hvis nogle af disse indtægter ikke anvendes, vil de automatisk blive fremført til det følgende regnskabsår.

Da 2008-budgettet blev opstillet, blev der udarbejdet et skøn over disse indtægter både for det kommende regnskabsår og for det beløb, der forventedes at kunne fremføres fra regnskabsår 2007 til regnskabsår 2008. Skønnet blev lagt til grund, da budgetmyndigheden vedtog budgetbevillingerne for 2008. Det drejer sig om følgende:

- indtægterne fra tilbagebetalinger i forbindelse med regnskabsafslutninger og fra uregelmæssigheder blev anslået til henholdsvis 500,0 mio. EUR og 80,0 mio. EUR, mens indtægterne fra mælkeafgiften blev anslået til 219,0 mio. EUR. De formålsbestemte indtægter, der forventedes genereret i løbet af regnskabsåret 2008, blev således anslået til 799,0 mio. EUR.

- de formålsbestemte indtægter, der forventedes at kunne fremføres fra regnskabsår 2007 til 2008, blev anslået til 1 138 mio. EUR.

Det samlede beløb på 1 937,0 mio. EUR blev lagt til grund ved at nedsætte de ønskede bevillinger til driftsfondene for producentorganisationerne for frugt og grøntsager med 467,0 mio. EUR og for enkeltbetalingsordningen med 1 470,0 mio. EUR. For disse ordninger tildelte budgetmyndigheden i sidste ende bevillinger på henholdsvis 105,0 mio. EUR og 27 220,0 mio. EUR.

Indtægter fra de midlertidige omstruktureringsafgifter for sukker[4]

De midlertidige omstruktureringsafgifter for sukker betragtes som formålsbestemte indtægter, der skal finansiere sukkeromstruktureringsstøtten og anden støtte inden for rammerne af sukkeromstruktureringsfonden. For hvert produktionsår (2006/07 til 2008/09) vedrører disse afgifter de sukker-, inulinsirup- og isoglucosekvoter, som de erhvervsdrivende i medlemsstaterne har fået tildelt, og medlemsstaterne skal indbetale afgifterne til fonden i to rater (sidste frist er hvert år 31. marts og 30. november). Ved opstillingen af budgettet for 2008 blev disse indtægter anslået til 2 374,0 mio. EUR for det kommende regnskabsår. Et beløb på 530,0 mio. EUR forventedes samtidig at kunne fremføres fra regnskabsår 2007 til 2008.

Vedtagelse af budgettet for 2008

Europa-Parlamentet vedtog budgettet for 2008 på plenarmødet i december 2007, idet det forhøjede de beløb til EGFL, som Rådet havde foreslået under andenbehandlingen, med 10 mio. EUR.

De oprindeligt disponible forpligtelses- og betalingsbevillinger til EGFL androg henholdsvis 40 876,5 mio. EUR og 40 945,6 mio. EUR. Desuden blev der fra reserven overført forpligtelsesbevillinger på 19,8 mio. EUR, der vedrørte budgetpost 11 02 03 01, så de samlede forpligtelsesbevillinger beløb sig til 40 896,3 mio. EUR. Forskellen mellem forpligtelses- og betalingsbevillingerne skyldes, at opdelte bevillinger anvendes til udbetalinger, som foretages direkte af Kommissionen til fremme af afsætningen af landbrugsprodukter, til politisk strategi og koordineringsforanstaltninger, til fiskerimarkedsforanstaltninger samt til veterinære og plantesundhedsmæssige foranstaltninger.

For landbrug og udvikling af landdistrikter (politikområde 05) omfatter de vigtigste udgiftsområder interventioner på landbrugsmarkederne, til hvilke der blev afsat forpligtelsesbevillinger på 4 032,4 mio. EUR, og direkte støtte, som der blev afsat 36 832,0 mio. EUR til. Endvidere blev der afsat forpligtelsesbevillinger på 281,7 mio. EUR til veterinære og plantesundhedsmæssige foranstaltninger (politikområde 17) og 32,5 mio. EUR til fiskerimarkedsforanstaltninger (politikområde 11) på budgettet for 2008.

Ændringsbudget nr. 3/2008

I juni 2008 foreslog Kommissionen og godkendte budgetmyndigheden en justering gennem ændringsbudget nr. 3/2008 af 2008-budgettets forpligtelses- og betalingsbevillinger gennem en forhøjelse af forpligtelsesbevillingerne med 130,0 mio. EUR og af betalingsbevillingerne med 63,95 mio. EUR for veterinærnødfonden i politikområde 17 – veterinære og plantesundhedsmæssige foranstaltninger for at finansiere udgifterne til nødvaccinationskampagnen mod udbrud af blåtunge i en lang række medlemsstater.

EGFL-budgettets andel af EU's samlede budget

Det endelige EGFL-budgets andel (forpligtelsesbevillinger) af det samlede EU-budget for perioden 2002-2008 fremgår af bilag 2.

LIKVIDITET OG FORVALTNING AF BEVILLINGERNE

Forvaltning af bevillingerne

Disponible bevillinger i regnskabsår 2008:

Budgettets udgiftsside (1) | Forpligtelsesbevillinger | Betalingsbevillinger |

1. Oprindelige bevillinger til EGFL (2) | 40 896 318 768 | 40 945 600 500 |

2. Ændringsbudget | 130 000 000 | 63 950 000 |

3. Endelige bevillinger til EGFL, heraf | 41 026 318 768 | 41 009 550 500 |

3a. Bevillinger til delt forvaltning (ekskl. TRDI (3) EU 10) | 40 510 000 000 | 40 510 000 000 |

3b. Bevillinger til direkte udgifter (4) | 516 318 768 | 379 550 500 |

3c. Bevillinger til TRDI EU 10 | 0 | 120 000 000 |

(1) Bevillinger opført på 2008-budgettet, inkl. de forventede formålsbestemte indtægter for 2008 og de formålsbestemte indtægter, der forventedes at skulle fremføres fra 2007 til 2008 iht. artikel 10 i Rådets forordning (EF) nr. 1605/2002. (2) De oprindelige forpligtelsesbevillinger inkluderer et beløb på 19 828 768 EUR, der er overført fra reserven og vedrører post 11 02 03 01. (3) TRDI: Transitional Rural Development Instrument - det midlertidige instrument til udvikling af landdistrikterne. (4) 80 % af forpligtelsesbevillingerne vedrører GD SANCO. Resten vedrører i samme omfang GD AGRI og GD MARE. |

Gennemførelse af disponible bevillinger i regnskabsår 2008

Foranstaltning | Gennemførelse af forpligtelsesbevillinger | Gennemførelse af betalingsbevillinger |

Delt forvaltning (ekskl. TRDI EU 10) (1) | 42 958 379 420,35 | 42 958 379 420,35 |

Direkte udgifter | 506 917 349,70 | 288 467 538,09 |

TRDI EU 10 | 0,00 | 14 087 299,00 |

I alt (inklusive omstruktureringsfonden for sukker) Omstruktureringsfonden for sukker I alt (ekskl. omstruktureringsfonden for sukker) | 43 465 296 770,05 1 284 099 717,06 42 181 197 052,99 | 43 260 934 257,44 1 284 099 717,06 41 976 834 540,38 |

(1) Forpligtede beløb. Forpligtelses- og betalingsbevillinger minus formålsbestemte indtægter: 38.803.889.878,22 EUR.

For regnskabsåret 2008 beløb de samlede faktiske forpligtelsesbevillinger sig til 43 465 296 770,05 EUR, mens de samlede faktiske betalingsbevillinger androg 43 260 934 257,44 EUR.

Automatisk fremførsel af bevillinger fra 2007

Fremført fra 2007 til 2008 | Forpligtelser | Frigørelser | Betalinger | Bortfaldne bevillinger |

Fremførte bevillinger | 24 884 835,15 | 1 507 033,19 | 22 760 724,02 | 617 077,94 |

Automatiske fremførsler fra 2007 til 2008 gjaldt kun direkte udgifter for ikkeopdelte bevillinger. Som angivet i tabellen ovenover blev der fremført et beløb på 24,9 mio. EUR fra 2007 til 2008. I 2008 blev 1,5 mio. EUR heraf frigjort. Effektuerede betalinger udgjorde 22,8 mio. EUR, og de bortfaldne beløb androg i alt 0,6 mio. EUR.

Månedlige betalinger

Månedlige betalinger til medlemsstaterne

Månedlige betalinger på grundlag af afholdte udgifter

I artikel 15 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik hedder det, at "månedlige betalinger foretages af Kommissionen til dækning af de udgifter, som medlemsstaternes godkendte betalingsorganer har afholdt i referencemåneden". De månedlige betalinger sker til medlemsstaten senest den tredje arbejdsdag i den anden måned efter den måned, hvor udgifterne er afholdt.

De månedlige betalinger er en refusion af nettoudgifter (efter fradrag af indtægter), som allerede er effektueret, og de foretages efter månedlige opgørelser, som medlemsstaterne fremsender[5]. Den månedlige bogføring af udgifter og indtægter kontrolleres og korrigeres efter månedsopgørelsen[6]. Desuden bliver de endelige efter kontrollen i de følgende regnskabsår på baggrund af beslutningerne om regnskabsafslutning.

De udbetalinger, medlemsstaterne foretog fra den 16.10.2007 til den 15.10.2008, er omfattet af ordningen for forskudsbetalinger. Kommissionen foretog endvidere betalinger under direkte forvaltning for et begrænset antal foranstaltninger indtil 31.12.2008.

I regnskabsåret 2008 beløb de samlede månedlige nettobetalinger sig til 38 803 889 878,22 EUR.

Beslutninger om månedlige betalinger for 2008

I regnskabsåret 2008 vedtog Kommissionen tolv beslutninger om månedlige betalinger. Endnu en månedlig betalingsbeslutning blev truffet i december 2008 til justering af de allerede fastlagte betalinger til de samlede udgifter, der kan konteres dette år (nærmere oplysninger fremgår af bilag 4 til arbejdsdokumentet, der er vedlagt denne beretning).

GENNEMFØRELSE AF EGFL-BUDGETTET FOR 2008

Indledning

Landbrugsåret 2008 blev præget af meget bratte og bemærkelsesværdige prisfald for mange landbrugsprodukter både i EU og på verdensmarkedet i budgetårets slutning. Prisfaldene vedrørte navnlig markafgrøder og mejeriprodukter, mens kødpriserne rettede sig op. Den samlede produktion af markafgrøder i EU steg betydeligt i 2008 i forhold til 2007 i modsætning til de marginale stigninger i husdyrproduktionen. Udviklingen på landbrugsmarkederne og andre faktorer påvirkede både omfanget af EGFL-udgifterne og anvendelsen af disponible bevillinger i visse områder af budgettet.

Den samlede gennemførelse af budgettet androg 42 181,2 mio. EUR (ekskl. sukkeromstruktureringsfonden). Hvad landbrug og udvikling af landdistrikter angår (politikområde 05), beløb udgifterne til markedsforanstaltninger sig til 4 159,3 mio. EUR og til direkte støtte til 37 568,6 mio. EUR, idet begge sektorer overskred de disponible budgetbevillinger. Udgifterne blev finansieret af budgettets oprindelige bevillinger ved at anvende de samlede formålsbestemte indtægter (på 1 159,5 mio. EUR) fremført fra 2007 og en del af de formålsbestemte indtægter indbetalt i 2008 (svarende til 87,5 mio. EUR af et samlet beløb på 1 561,6 mio. EUR). Ovennævnte samlede gennemførelsesbeløb omfatter desuden bevillingerne til fiskerimarkedsforanstaltninger (politikområde 11) på 51,8 mio. EUR og bevillingerne til veterinære og plantesundhedsmæssige foranstaltninger (politikområde 17) på 407,8 mio. EUR (nærmere oplysninger fremgår af bilag 3).

BEMÆRKNINGER TIL GENNEMFØRELSEN AF LANDBRUGSBUDGETTET 2008

Her følger en kort kommentar til anvendelsen af 2008-landbrugsbudgettets disponible bevillinger. Gennemførelsen af dette budget - med de forskelle, der findes mellem den faktiske gennemførelse og bevillingerne på det oprindelige budget og ændringsbudget nr. 3/2005 - fremgår af bilag 3.

Interventioner på landbrugsmarkederne

Budgetmyndigheden afsatte oprindelige bevillinger på 4 032,4 mio. EUR til dette kapitel, fordi den tog hensyn til de formålsbestemte indtægter på 467,0 mio. EUR. Effektuerede betalinger androg 4 159,3 mio. EUR. I dette kapitel af budgettet overskred udgifterne for frugt og grøntsager de oprindelige bevillinger, og de blev dækket ind af de formålsbestemte indtægter til denne sektor. Hvad svinekød angår, overskred de faktisk afholdte udgifter denne sektors bevillinger. Bevillingerne til sukker og vin blev ikke anvendt fuldt ud. De vigtigste grunde til disse gennemførelsesmønstre er kort fremlagt nedenfor:

Sukker

Sektorens underudnyttelse af bevillingerne skyldtes navnlig de lavere udgifter til eksportrestitutioner på grund af lavere restitutionssatser for dette produktionsår og lavere betalinger end forventet for udestående eksportrestitutionsdossierer.

Frugt og grønsager

Til producentorganisationernes driftsfonde afsatte budgetmyndigheden oprindelige bevillinger på 105,0 mio. EUR, idet den tog hensyn til de formålsbestemte indtægter på 467,0 mio. EUR til finansiering af denne ordning. Medlemsstaternes udgifter androg 581,6 mio. EUR. Udgifterne over budgettets oprindelige bevillinger blev dækket af ovennævnte formålsbestemte indtægter og ved at overføre bevillinger på 9,6 mio. EUR fra andre budgetposter.

Produkter henhørende under vinsektoren

Sektorens underudnyttelse af bevillingerne skyldtes de lavere udgifter navnlig som følge af de mindre mængder vin, der er blevet destilleret til konsumalkohol, og de mindre arealer, for hvilke der er betalt omstrukturerings- og omstillingsstøtte, i forhold til mængderne og arealerne i 2008-budgettet.

Svinekød

Sektorens overudnyttelse af bevillingerne skyldtes navnlig udgifterne til de foranstaltninger, som Kommissionen har gennemført for at afhjælpe den vanskelige situation i denne sektor i anden halvdel af 2007. Kommissionen indførte navnlig støtte til privat oplagring og betaling af eksportrestitutioner for fersk og frosset svinekød til alle bestemmelsessteder. Der var ikke afsat bevillinger på 2008-budgettet til disse ordninger, og de deraf følgende udgifter blev delvis dækket af de formålsbestemte indtægter til markedsforanstaltninger og delvis ved at overføre bevillinger fra andre budgetposter.

Direkte støtte

De af budgetmyndigheden oprindeligt tildelte bevillinger til dette kapitel androg 36 832,0 mio. EUR. Udgifterne i forbindelse med dette kapitel androg37 568,6 mio. EUR.

Omkring 75 % af disse udgifter vedrørte enkeltbetalingsordningen (SPS). Til denne ordning havde budgetmyndigheden afsat bevillinger på 27 220,0 mio. EUR, idet den tog hensyn til de formålsbestemte bevillinger på 1 470,0 mio. EUR. De samlede disponible bevillinger til finansiering af SPS androg således 28 690,0 mio. EUR. Medlemsstaternes udgifter androg 28 233,8 mio. EUR. Den del af disse udgifter (1 013,8 mio. EUR), der ikke blev dækket af de afsatte bevillinger, blev dækket ved overførsel fra andre poster og de formålsbestemte udgifter til denne ordning.

BEMÆRKNINGER TIL GENNEMFØRELSEN AF FORMÅLSBESTEMTE INDTÆGTER

Formålsbestemte indtægter til EGFL

De formålsbestemte indtægter, der faktisk blev fremført fra 2007 til 2008, androg 1 159,5 mio. EUR og er fuldt ud anvendt til at finansiere udgifter i regnskabsåret 2008 iht. artikel 10 i finansforordningen. Beløbet dækkede udgifter på 362,7 mio. EUR til producentorganisationernes driftsfonde og 796,9 mio. EUR til direkte støtte (nærmere oplysninger fremgår af bilag 4).

Hvad de i 2008 indbetalte formålsbestemte indtægter angår, så fremgår det af bilag 4, at disse indtægter androg 1 561,6 mio. EUR, og at de stammede fra følgende:

- Korrektioner i forbindelse med regnskabsafslutningsproceduren, der androg 984,6 mio. EUR og var større end de oprindeligt forventede beløb på 500,0 mio. EUR, fordi der i årets løb blev truffet yderligere to beslutninger om regnskabsafslutninger.

- Indtægter fra uregelmæssigheder, der androg 356,1 mio. EUR og var større end de oprindeligt forventede beløb (80,0 mio. EUR). Det var en ekstraordinær situation på grund af de ad hoc-korrektioner, der blev pålagt medlemsstaterne som følge af længe udestående uregelmæssigheder i betalingsorganernes regnskaber.

- Indbetalte mælkafgiftsbeløb, der androg 220,9 mio. EUR.

Midlertidige omstruktureringsafgifter for sukker

I modsætning til det oprindeligt anslåede beløb på 530,0 mio. EUR androg de formålsbestemte indtægter, der i sidste ende blev fremført fra 2007 til 2008, 735,8 mio. EUR, fordi medlemsstaterne udbetalte diversificerings- og andre støttebeløb, som var lavere end de oprindeligt forventede beløb. Efter at alle støttebeløb fra sukkeromstruktureringsfonden var udbetalt til modtagerne, udviste omstruktureringsfonden et overskud på 2 044,6 mio. EUR, der blev fremført til 2009 (nærmere oplysninger fremgår af bilag 4).

BEMÆRKNINGER TIL GENNEMFØRELSEN AF OMSTRUKTURERINGSFONDEN FOR SUKKER

Medlemsstaterne udbetalte støtte til den omstrukturerede sukkerindustri, til diversificering og til raffinering af sukker på i alt 1 284,0 mio. EUR. Støtten blev udbetalt af ovennævnte indtægter fra de midlertidige omstruktureringsafgifter. Hvad udbetalingen af denne støtte angår, blev et beløb på 735,8 mio. EUR finansieret ved hjælp af formålsbestemte indtægter fremført fra 2007, mens restbeløbet på 548,3 mio. EUR blev betalt med de formålsbestemte indtægter, som medlemsstaterne havde indbetalt til 2008-budgettet.

FORDELING EFTER UDGIFTSTYPE

EGFL's samlede udgifter er på 42 181,2 mio. EUR (ekskl. sukkeromstruktureringsfonden). I det følgende er disse udgifter blevet opdelt på de vigtigste kategorier med den procentsats, de tegner sig for af EGFL's samlede udgifter i 2008:

Eksportrestitutioner

Udgifterne til eksportrestitutioner androg 925,4 mio. EUR eller 2,19 % af de samlede udgifter.

Direkte støtte

Udgifterne til direkte støtte udgjorde 37 568,6 mio. EUR eller 89,06 % af de samlede udgifter.

Oplagring

Udgifterne til oplagring udgjorde 147,9 mio. EUR eller 0,35 % af de samlede udgifter. De vigtigste oplagringsprodukter var korn, vin, mælk og svinekød, æg og fjerkrækød.

Andre foranstaltninger

De øvrige interventionsudgifter beløb sig til 3 553,3 mio. EUR eller 8,42 % af årets samlede udgifter. Denne post dækker udgifter, der ikke falder ind under ovenstående kategorier.

Udvikling af landdistrikterne

På 2008-budgettet var der ikke afsat bevillinger til EUGFL's garantisektion[7]. Medlemsstaterne anmeldte tilbagebetalinger af tidligere udbetalte forskud, svarende til – 14,1 mio. EUR.

Udviklingen i denne fordeling efter udgiftstype i perioden 2003-2008 fremgår af bilag 6.

[pic]

[pic]

[pic]

[pic]

[pic]

[pic]

[pic]

[1] Denne procedure er beskrevet i bilag 1.

[2] Disse beløb er ikke opført på budgettets indtægtslinjer (artikel 670 for formålsbestemte indtægter til EGFL), men de er nævnt i budgetkommentarerne til disse artikler.

[3] EUT L 209 af 11.8.2005, s. 1.

[4] Disse beløb er ikke opført på budgettets indtægtslinjer (artikel 680 for de midlertidige omstruktureringsafgifter for sukker), men de er nævnt i budgetkommentarerne til disse artikler.

[5] Disse månedlige udgiftsanmeldelser fremsendes af medlemsstaterne sammen med anmeldelsen den 10. i måned N+1.

[6] De detaljerede anmeldelser fremsendes hver måned af medlemsstaterne (i tabel 104) den 20. i måned N+1.

[7] EUGFL = Den Europæiske Udviklings- og Garantifond for Landbruget.